Nafarroako Parlamentuko Mahaiak, 2022ko urriaren 3an egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Adolfo Araiz Flamarique jaunak aurkezturiko galdera, indarrean dagoen Nafarroako Poliziei buruzko Foru Legean bildutako hainbat erregelamendu ez onesteagatik Lehendakaritzako, Berdintasuneko, Funtzio Publikoko eta Barneko Departamentuaren jarduterik-ezaren aurka ezarritako administrazioarekiko auzi-errekurtsoari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko urriaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak Lehendakaritzako, Berdintasuneko, Funtzio Publikoko eta Barneko Departamentuari egindako honako galdera hauek aurkezten dizkio Legebiltzarreko Mahaiari, idatziz erantzun ditzan:

Foruzaingoaren Mahai Sektorialean dauden sindikatuetako batek urte honen hasieran administrazioarekiko auzi-errekurtso bat aurkeztu zuen Departamentuaren jarduterik-ezaren aurka, indarrean dagoen Nafarroako Poliziei buruzko Foru Legean onesteko bildutako hainbat erregelamendu ez onesteagatik.

Honako galdera hauek egiten dira:

1.- Egia al da gaur egun administrazio-espedientea ez zaiola oraindik igorri aipatu administrazioarekiko auzi-errekurtsoa izapidetzen ari den organo judizialari, jurisdikzio hori arautzen duen legeak ezartzen duen moduan?

2.- Egia al da Gobernuari hiru aldiz egin diola errekerimendua organo judizialak, aipatu administrazio-espedientea igor dezan?

3.- Zergatik ez du Gobernuak igorri aipatu administrazio-espedientea?

4.- Zer agintari edo funtzionario publikori dagokio aipatu administrazio-espedientea igortzeko ardura?

5.- Organo judizialak hertsapen-isunen bat ezartzea erabaki al du administrazio-espediente igortzeari behin eta berriz ezezkoa emateagatik?

Iruñean, 2022ko irailaren 22an

Foru parlamentaria: Adolfo Araiz Flamarique